Paas-plesier | Netwerk24
Hoe gemaak as jy meer as genoeg Paasbolletjies en -eiers het?
Jy raak kreatief daarmee. Hier is ’n paar idees.
Paasfees is vir álmal ’n tyd van eet, maak nie saak watter geloof jy aanhang nie. Daar is dikwels te veel sjokolade en Paasbolletjies.
Meestal eet ’n mens die Paasbolletjies met net ’n bietjie botter en stop jou kieste vol stukkies Paaseier. Hier is egter ’n paar idees om hierdie twee hoofbestanddele van Paasfees saam te geniet.
Probeer dié twee liplek-resepte
Pick n Pay het met ons een van hul heerlike Paasbolletjieresepte gedeel.
Paasbolletjies met malvalekker-sjokolade-vulsel
6 van jou gunsteling Paasbolletjies
Sny die Paasbolletjies oop en rooster die gesnyde kante liggies in ’n droë pan.
Breek die sjokolade in stukkies en sprinkel dit oor al die broodjies op die warm kante.
Sit ’n malvalekkers op elke broodjie.
Sit twee broodjies opmekaar, sodat dit weer soos ’n Paasbolletjie lyk. Draai toe in foelie en bak vir tien tot vyftien minute.
Die blogger Mokgadi Itsweng (www.kitchenmartyr.blogspot.com) vervang die sjokoladestukke op haar warm Paasbolletjies met ’n heerlike, dik sjokoladesmeer. Sy sê dis veral die oorskietpaaseiers wat hier nuttig is.
225 g stukkies oorskiet sjokolade, sommer alles wat jy het gemeng
25 g grondboontjiebotter
Smelt die sjokolade in ’n bakkie oor kookwater. Wanneer dit gesmelt is met ’n gladde tekstuur, voeg die botter by en meng goed. Voeg dan die room by en meng weer goed. Voeg laaste die grondboontjiebotter by en meng tot glad. Gebruik dit in plaas van sjokoladestukke op jou Paasbolletjies met malvalekker-sjokolade-vulsel.
Maak sjokolade-bas met oorskiet Paaseierstukke. Smelt 160 g melk- of witsjokolade in die mikrogolfoond tot glad. Gooi dit uit op bakpapier en smeer in ’n laag van sowat 5 mm dik. Vat nou al jou oorskietpaaseiers en sprinkel dit bo-op. Die klein eiers, soos gespikkelde eiers, kan jy heel hou. Die groter eiers moet jy kleiner breek, voordat jy dit bo-op sprinkel.
Deel met ander. Gebruik papiersakkies om oulike haaspakkies te maak en verpak die oorskieteiers daarin. Maak so: Pak ’n paar eiers in ’n papiersakkie, nie voller as halfvol nie. Bind die sakkie toe met ’n toutjie. Knip die papier wat bo die tou uitsteek in twee om ore te vorm. Plak ’n tossel op om ’n stert te vorm. Deel die sakkies uit aan die wat nie het nie.
Meer oor: Paasbolletjies | Eiers